17 കാരി ജീവനൊടുക്കിയെന്ന കേസില് യുവാവ് അറസ്റ്റില് പീരുമേട്: പീഡനത്തിനിരയായതിനെ തുടര്ന്ന് 17 കാരി ജീവനൊടുക്കിയെന്ന കേസില് യുവാവ് അറസ്റ്റില്. കരടിക്കുഴി സ്വദേശി ആനന്ദാണ് 23 പിടിയിലായത്. പീഡനത്തിനിരയായതിന് പിന്നാലെ കാണാതായ പെണ്കുട്ടിയെ മരിച്ച നിലയില് കണ്ടെത്തുകയായിരുന്നു. കഴിഞ്ഞ ഡിസംബര് 17ന് ആണ് കരടിക്കുഴി സ്വദേശിയായ പെണ്കുട്ടിയെ വീട്ടില് നിന്നു കാണാതായത് . തൊട്ടടുത്ത ദിവസം അയല്വാസിയുടെ കുളത്തില് പെണ്കുട്ടിയുടെ മൃതദേഹം കണ്ടെത്തി.തുടര്ന്ന് നടത്തിയ പോസ്റ്റ് മോര്ടെത്തില് പെണ്കുട്ടി പീഡനത്തിനിരയായതായി കണ്ടെത്തിയിരുന്നു. പെണ്കുട്ടിയുമായി അടുപ്പം പുലര്ത്തിയിരുന്ന ആനന്ദിനെ പലവട്ടം ചോദ്യം ചെയ്തു. എന്നാല് ഇയാള് ബന്ധം നിഷേധിച്ചു. തുടര്ന്ന് ആനന്ദ് ഉള്പെടെ സമീപവാസികളായ മൂന്ന് യുവാക്കളെ ഡി എന് എ ടെസ്റ്റിന് വിധേയരാക്കി. ഡി എന് എ ഫലം വന്നതോടെ കേസിലെ പ്രതി ആനന്ദാണെന്ന് ഉറപ്പിക്കുകയായിരുന്നു.പീരുമേട് എസ് എച് ഒ ഡി രജീഷ്കുമാറിന്റെ നേതൃത്വത്തില് പൊലീസ് ആനന്ദിനെ അറസ്റ്റ് ചെയ്തു. കോടതിയില് ഹാജരാക്കിയ ഇയാളെ റിമാന്ഡ് ചെയ്തു സബ് ജയിലിലേക്ക് അയച്ചു.The post 17 കാരി ജീവനൊടുക്കിയെന്ന കേസില് യുവാവ് അറസ്റ്റില് first appeared on MalayalamExpressOnline.